BODOLAND रादाब, Kokrajhar, December 15: बाक्सानि सासे मोसाखावरिया मुलुगनां नृत्य बादायलायनाय हाबाफारियाव बाहागो लानानै हादोरनि गोग्गानाय लाबोनो हादों भारतनि मोसानाय बिथिंआव दिग्रि गोनां सासे मोसाखावरि सायास्रि बसुमतारिया। बाक्सा जिल्ला बरघाग्रानि माउसुमा बसुमतारिनि अनजालि बिसि सायास्रि बसुमतारिया साननैसो सिगां मालयेसियाआव कला मण्डिर डेन्स एकादेमिनि दैदेननायाव बानजायनाय अनलाइन मोसानाय बादायलायनायाव बाहागो लानानै नृत्य कला बान्था मोननो हादों। मोसाखावरि सायास्रि बसुमतारिया बे बान्थाखौ मोननानै बड’लेण्डनिनि अनगायैबो आसाम हादोरनि गोग्गानाय लाबोनो हानायखौ मोनथिनानै आसामनि गिबि मन्थ्रि ड० हिमन्त बिस्व सर्माआ खुंथाइनि जानानै सायास्रिनिसिम गांसे बाख्नाइलाइ दैथाय हरो।